લોર્ડ વિલિયમ બેન્ટિક

લેફ્ટનન્ટ જનરલ લોર્ડ વિલિયમ હેનરી કેવેન્ડિશ-બેન્ટિંક (૧૪ સપ્ટેમ્બર ૧૭૭૪ –&#૧૭ જૂન ૧૮૩૯), જે લોર્ડ વિલિયમ બેન્ટિક તરીકે ઓળખાય છે, તે બ્રિટિશ સૈનિક અને રાજનેતા હતા  જેમણે ૧૮૨૮થી ૧૮૩૪ સુધી ફોર્ટ વિલિયમ (બંગાળ) ના ગવર્નર તરીકે અને ૧૮૩૪ થી ૧૮૩૫ સુધી ભારતના પ્રથમ ગવર્નર-જનરલ તરીકે સેવા આપી હતી. ભારતમાં સતી પ્રથા નાબૂદ કરવા, મહિલાઓને વારાણસીના ઘાટ પર અગ્નિસંસ્કાર જોવાની મનાઈ,Padmashri Dr Meenakshi Jain; interview with Debdas Mukhopadhyay, 29 febr 2020 સ્ત્રી ભ્રૂણહત્યા અને માનવ બલિદાન પર પાબંધી સહિત ભારતમાં નોંધપાત્ર સામાજિક અને શૈક્ષણિક સુધારાઓ માટે તેમને શ્રેય આપવામાં આવે છે. સેના અને અધિકારીઓ સાથે પરામર્શ કર્યા પછી બેન્ટિકે બંગાળ સતી નિયમન, ૧૮૨૯ પસાર કર્યું. તેને ધર્મ સભા તરફથી પડકારવામાં આવ્યો હતો, જેણે પ્રિવી કાઉન્સિલમાં અપીલ કરી હતી, જો કે સતી પરનો પ્રતિબંધ યથાવત રાખવામાં આવ્યો હતો. તેમણે તેમના મુખ્ય કેપ્ટન, વિલિયમ હેનરી સ્લીમેનની સહાયથી - ૪૫૦ વર્ષથી વધુ સમયથી અસ્તિત્વમાં રહેલા ઠગોને નાબૂદ કર્યા હતા. થોમસ બેબિંગ્ટન મેકોલે સાથે તેમણે ભારતમાં શિક્ષણની ભાષા તરીકે અંગ્રેજીની રજૂઆત કરી.  તેમના પ્રમુખપદ હેઠળ મૈસુરને જોડવામાં આવ્યું હતું. 

 સંદર્ભ